Diari Oficial de la Generalitat Valenciana


Sumari del DOGV 3160, del 13-01-1998 (1998/232)

DECRET 305/1997, de 24 desembre, del Govern Valencià, pel qual s'accepta la cessió gratuïta de la propietat de l'immoble de 400 m2 de superfície que confronta amb el carrer del Rei En Jaume i carrer del Carraixet, d'Almàssera, destinat a la construcció d'un centre de salut, realitzada per l'Ajuntament d'aquest municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/305/dof/vci/html**

### Dades del document

Número de DOGV
:   3160

Data del DOGV
:   13-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/232


Data del document
:   24-12-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

DECRET 305/1997, de 24 desembre, del Govern Valencià, pel qual s'accepta la cessió gratuïta de la propietat de l'immoble de 400 m2 de superfície que confronta amb el carrer del Rei En Jaume i carrer del Carraixet, d'Almàssera, destinat a la construcció d'un centre de salut, realitzada per l'Ajuntament d'aquest municipi. [1998/Q232]
  
L'Ajuntament d'Almàssera, en la sessió plenària realitzada el dia 28 de març de 1996, acordà la cessió gratuïta a la Generalitat Valenciana de la propietat d'uns terrenys, de 400 metres quadrats de superfície, classificats en el Pla General d'Ordenació Urbana d'Almàssera com a sistemes generals d'equipament-6, per a la construcció d'un centre de salut, i es compromet a urbanitzar els terrenys necessaris per al bon funcionament del centre i es ratifica la ubicació del centre mitjançant l'acord plenari adoptat amb data de 9 de setembre de 1997.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 24 de desembre de 1997,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament d'Almàssera, dels terrenys de 400 metres quadrats de superfície, classificats en el Pla General d'Ordenació Urbana d'Almàssera com a sistemes generals d'equipament-6. Aquests terrenys formen dos rectangles de 32,60 x 9 metres i 13,60 x 7,90 metres, adossats pels seus costats majors i desplaçats en direcció est oest. El conjunt confronta per totes les seues bandes amb zona verda propietat de l'ajuntament que cedeix els terrenys, i troba el seu límit al nord a 16 metres del carrer del rei En Jaume i confronta a l'est a 30 metres del carrer del Carraixet.
  
Aquesta finca haurà de segregar-se de la inscrita en el Registre de la Propietat de València 3, tom 1.521, llibre 63, de la secció d'Almàssera, foli 68, finca 5.329.
  
Article 2
  
La cessió gratuïta efectuada per l'Ajuntament d'Almàssera es fa amb la condició de destinar l'immoble a la construcció d'un centre de salut.
  
Article 3
  
Les despeses ocasionades per la subscripció del corresponent document públic, seran a càrrec de la Generalitat Valenciana.
  
Article 4
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ


Còpia Permalink ELI